भारत की पहली सब 4-मीटर SUV जिसके सभी वैरिएंट में 6 एयरबैग, कार की डिटेल्स अनवील
Hyundai Exter Price Update; Features, Mileage And Features And Specifications On Dainik Bhaskar. हुंडई मोटर इंडिया ने आज (15 जून) अपकमिंग कार के इंटीरियर और फीचर्स की डिटेल्स ऑफिशियली अनवील कर दी है। कार 40 से ज्यादा सेफ्टी फीचर्स और 60+ ब्लूलिंक कनेक्टेड फीचर्स के साथ आएगी।
हुंडई एक्स्टर (Exter) भारत की पहली सब 4-मीटर SUV होगी, जिसके सभी वैरिएंट में 6 एयरबैग मिलेंगे। हुंडई मोटर इंडिया ने आज (15 जून) अपकमिंग कार के इंटीरियर और फीचर्स की डिटेल्स ऑफिशियली अनवील कर दी है। कार 40 से ज्यादा सेफ्टी फीचर्स और 60+ ब्लूलिंक कनेक्टेड फीचर्स के साथ आएगी।
कंपनी ने एक्स्टर कार की बुकिंग लेनी भी शुरू कर दी है। भारत में इस कार को 10 जुलाई को EX, S, SX, SX(O) और SX(O) Connect सहित पांच ट्रिम ऑप्शन के साथ लॉन्च किया जाएगा। एक्स्टर में 6 सिंगल-टोन और तीन डुअल टोन कलर ऑप्शन मिलेंगे।
26 स्टैंडर्ड और 40+ एडवांस्ड सेफ्टी फीचर्स
हुंडई के अनुसार, EXTER के सभी वैरिएंट्स में 6 एयरबैग (ड्राइवर, पैसेंजर, कर्टेन और साइड) के साथ 26 सेफ्टी फीचर्स मिलेंगे। इनमें इलेक्ट्रॉनिक स्टेबिलिटी कंट्रोल (ESC), व्हीकल स्टेबिलिटी मैनेजमेंट (VSM) और हिल असिस्ट कंट्रोल (HAC) जैसे सेगमेंट फर्स्ट फीचर्स शामिल हैं। इसके अलावा कार में 3-प्वाइंट रियर सीट बेल्ट और सीटबेल्ट रिमाइंडर (सभी सीटें), कीलेस एंट्री, ABS, EBD, ESS और रियर पार्किंग सेंसर जैसे कई स्टैंडर्ड सेफ्टी फीचर्स मिलेंगे।
सेफ्टी में एक बेंचमार्क सेट करने के लिए कंपनी ने एक्स्टर में 40 से ज्यादा एडवांस्ड सेफ्टी फीचर्स दिए हैं, जिसमें हेडलैंप एस्कॉर्ट फंक्शन, ऑटो हेडलैंप, चाइल्ड ISOFIX सीट, रियर डिफॉगर और रियर पार्किंग कैमरा शामिल हैं। इसके अलावा कार में डुअल कैमरे के साथ डैशकैम, TPMS (हाईलाइन) और बर्गलर अलार्म जैसे सेगमेंट फर्स्ट सेफ्टी फीचर्स मिलेंगे।
सेगमेंट फर्स्ट इलेक्ट्रिक सनरूफ और डैशकैम
मिनी SUV सेगमेंट में एक्स्टर पहली कार होगी, जिसमें वॉयस कमांड के साथ स्मार्ट इलेक्ट्रिक सनरूफ और डुअल (फ्रंट और रियर) कैमरे के साथ डैशकैम मिलेगा। डैशकैम के साथ 2.31 इंच का LCD डिस्प्ले मिलेगा, जिसे स्मार्टफोन के साथ कनेक्ट किया जा सकता है।
डैशकैम फुल एचडी वीडियो रेजोल्यूशन को भी सपोर्ट करता है और यूजर्स को फ्रंट और रियर दोनों कैमरों से तस्वीरें लेने की सुविधा देता है। इसके अलावा डैशकैम से मल्टीपल रिकॉर्डिंग के लिए ड्राइविंग (नॉर्मल), इवेंट (सेफ्टी) और वेकेशन (टाइम लैप्स) जैसे विभिन्न रिकॉर्डिंग मोड्स शामिल हैं।
पहली मिनी SUV, जिसमें हिंदी-अंग्रेजी कमांड के साथ होम टू कार एलेक्सा
मिनी SUV सेगमेंट में एक्स्टर पहली कार होगी, जिसमें हिंदी और अंग्रेजी कमांड के साथ होम टू कार (H2C) एलेक्सा भी मिलेगा। कार के अंदर कनेक्टेड फीचर्स सेफ्टी और सिक्योरिटी, रिमोट सर्विसेज, लोकेशन बेस्ड सर्विसेज, व्हीकल डायग्नोस्टिक्स और वॉयस असिस्टेंस से जुड़े हैं। एम्बेडेड वॉयस कमांड बिना इंटरनेट कनेक्टिविटी के भी काम करते हैं। ये कमांड हिंग्लिश में भी हो सकते हैं।
हुंडई एक्सटर: इंटीरियर डिजाइन और कंफर्ट फीचर
एक्स्टर का डैशबोर्ड ग्रैंड i10 नियोस और ऑरा में मिलने वाले डैशबोर्ड से मिलता-जुलता है। इसमें एंड्रॉयड ऑटो, एपल कारप्ले और हुंडई की ब्लूलिंक (BlueLink) कनेक्टेड कार टेक्नीक के साथ 8.0 इंच का टचस्क्रीन इंफोटेनमेंट सिस्टम मिलेगा। ये यूनिट इन-बिल्ट नेविगेशन के साथ आती है। इसे 10 लोकल और दो ग्लोबल लैंग्वेज में कस्टमाइज किया जा सकता है।
स्क्रीन डिजिटल क्लस्टर ड्राइव स्टेटिक्स, पार्किंग डिस्टेंस, ओपेन डोर, सनरूफ ओपन और साथ ही सभी सीटों के लिए सीटबेल्ट रिमाइंडर डिस्प्ले जैसी डिटेल्स शेयर करेगी। कार का इंटीरियर स्टाइलिश और काफी स्पेसियश है। इंटीरियर को स्पोर्टी फील देने के लिए सीटों को 'एक्सटर' ब्रांडिंग के साथ सेमी-लेदरेट अपहोल्स्ट्री से कवर किया गया है।
एक्सटर के डिजाइन एलीमेंट्स
कार के डिजाइन एलीमेंट्स की बात करें तो इसके फ्रंट में एच-शेप्ड LED डेटाइम रनिंग लाइट्स (DRLs) दी गई हैं, जो पतली ब्लैक स्ट्रिप से कनेक्टेड हैं। कंपनी ने कार में यूनीक डिजाइन वाली एक दम नई ग्रिल दी है। इस पर LED प्रोजेक्टर हेडलैंप मिलते हैं। ये प्रोजेक्टर हेडलैंप्स दो स्क्वायर शेप्ड केस में कवर हैं।
इसके अलावा फ्रंट फेस को स्किड प्लेट्स और 'EXTER' बैज से पूरा किया गया है। ब्लैक्ड-आउट व्हील आर्च में लगे डायमंड-कट अलॉय व्हील कार को स्पोर्टी लुक देते हैं। साइड प्रोफाइल देखें तो कार में फ्लोटिंग रूफ डिजाइन, ब्रिज-टाइप रूफ रेल्स और साइड बॉडी क्लैडिंग मिलती है। अनुमान है कि इसमें H-शेप्ड LED टेल लैंप्स, फंकी अलॉय व्हील्स और इलेक्ट्रिक सनरूफ जैसे फीचर्स भी दिए जा सकते हैं।
हुंडई एक्सटर : इंजन पावरट्रेन
हुंडई एक्स्टर को पावर देने के लिए 4 सिलेंडर के दो इंजन ऑप्शन मिलेंगे। पहला 1.2 लीटर का नेचुरली एस्पिरेटेड कप्पा पेट्रोल इंजन (E20 फ्यूल रेडी) होगा, जो हुंडई की ग्रैंड i10 नियोस, i20 और ऑरा में दिया जाता है। यह इंजन 82bhp की पावर और 113nm का पीक टॉर्क जेनरेट करता है।
इस इंजन को 5-स्पीड मैनुअल ट्रांसमिशन (5MT) और स्मार्ट AMT (ऑटोमेटेड मैनुअल ट्रांसमिशन) गियरबॉक्स के साथ ट्यून किया गया है। दूसरा 1.2 लीटर का बाय-फ्यूल कप्पा पेट्रोल CNG इंजन होगा, जिसे 5-स्पीड मैनुअल ट्रांसमिशन के साथ ट्यून किया जाएगा।
एक्स्टर वैरिएंट की लिस्ट
14 अप्रैल को किया था कार के नाम की अनाउंसमेंट
इससे पहले हुंडई ने 5 अप्रैल को कार की पहली झलक सोशल मीडिया प्लेटफॉर्म पर दिखाई थी। इसके बाद से लगातार कार से जुड़े अपडेट सामने आ रहे हैं। कंपनी ने 14 अप्रैल को कार का नाम ऑफिशियली कंफर्म किया था। तब टीजर में माइक्रो SUV की आउटलाइन दिखाई गई थी। इसके बाद 8 मई को कार की बुकिंग शुरू की गई थी। बायर्स मिनी-एसयूवी कार को 11 हजाह रुपए की टोकन मनी देकर बुक कर सकते हैं।